cyanic-selkie/wikianc huggingface dataset:
Սուրբ Գևորգ եկեղեցի (Գառնահովիտ)
Նկարագրություն
Թորոս Թորամանյանը՝ տաճարի, տաճարի արտաքին եզրագծի իր չափագրությունը, արևմտյան ճակատի սեղանաձև հիմքով խորշերից մեկի և վերջինիս խորքում առկա զույգ սյունների մանրամասն գծագիրը, իր հայտնաբերած քարտաշ վարպետների 12 տիպի նշանների մասին, գրում է
Ճարտարապետություն
Գառնահովիտի Սուրբ Գևորգ եկեղեցին իր չորս խորաններով, չորս 3/4 խորշերով ու անկյունային չորս սենյակներով ամփոփված է 19,5 մետր երկարության և 15,7 մետր լայնության հատակագծային չափեր ունեցող ուղղանկյուն ծավալի մեջ։ Արևելյան և արևմտյան նախախորանները ունեն փոքր խորություն, երեք քարորդ խորշերը՝ մեծ տրամագիծ, գմբեթատակ քառակուսին՝ զգալի չափեր։
Անկյունային սենյակները ճիշտ քառակուսիներ են և իրենց արևելյան պատի վրա չունեն խորանաձև կլորացումներ։ Հարավ-արևելյան սենյակի հյուսիսային պատի վրա կա քառակուսի փոքր խորության խորշ, հյուսիս-արևելյան սենյակի հարավային պատի վրա նույնպիսի մի խորշ, որի հատակը, սակայն խորանում է հոծ պատի ներսում (այն եղել է գաղտնարան կամ գանձարան)։
Արևելյան կողմի սենյակների ու տաճարի կենտրոնական մասին հատակներն ունեն նույն բարձրությունը, մինչ արևմտյան կողմի սենյակների հատակները վերոհիշյալներից ցածր են 50-55 սմ։ Այդ սենյակների և 3/4 խորշերի միջև առկա է քսան սանտիմետր բարձրության և լայնության միջնորմ (այդտեղ աստիճանների հետքեր չկան)։
Արտաքին հղումներ
գ գ Կատեգորիա:Արագածոտնի մարզի տեսարժան վայրեր
Ազերի-Չիրագ-Գյունեշլի
Ադրբեջան-Չիրագ-Գյունեշլի (Azəri-Çıraq-Günəşli), նավթամթերքի և գազի կոնդենսատների խումբ, որը գտնվում է Բաքվից 90 կմ արևելքից, Կասպից ծովի հարավային ջրային տարածքում։
Տարածքի ծովի խորությունը տատանվում է 110-ից մինչև 450 մետր։ Գյունեշլին հայտնաբերվել է 1981 թվականին, «Չիրագը», 1985 թ., Ադրբեջանցիները`1987 թ .:
Հանքավայրն ընդգրկվում է հարավային Կասպիական նավթի և գազի ավազանի մեջ։
Գյունեշլի մեղմ ջրի մասը մշակվել է 1980 թվականից «Ազնավթի» կողմից։
Նավթի արդյունահանումը հասել է իր գագաթնակետին, օրական 835.1 հազար բարելի, 2010 թ. երրորդ եռամսյակում ։ 2012 թվականին միջին օրական նավթի արդյունահանումը կազմել է օրական 664.4 հազար բարել ։
Պաշարներ
Ընդհանուր պաշարները գնահատվում են 930 մլն տոննա նավթ և 0,6 տրիլիոն խորանարդ մետր բնական գազ: Մինչև 1994 թ. համաձայնագրի մեկնարկը, պաշարները գնահատվել են 500 մլն տոննա նավթ։
Հանքավայրի մշակման մասնակիցները
Հանքավայրի զարգացումը իրականացվում է կոնսորցիումի կողմից, որի ներկա մասը ներառում է հետևյալ ընկերությունները.
Արդյունահանում
«Չիրագ» դաշտում արտադրությունը սկսվել է 1997 թվականին, Կենտրոնական Ադրբեջանում` 2005 թ. սկզբին, Արևմտյան Ադրբեջանում` 2006 թ., իսկ «Արևելյան Ազերի» 2006 թ.։ 2008 թ. ապրիլին «Գյունեշլի» դաշտի խորը ջրի հատվածում սկսվեց արտադրությունը ։
Ադրբեջանական նավթարդյունահումը սկսվելուց ի վեր (1997 թ.-ին) «Ազերի-Չիրագ-Գյունեշլի» բլոկում մինչև 2012 թ. կեսերին արտադրվել էր 272 մլն տոննա նավթ։
Աղբյուրներ
Կատեգորիա:Ադրբեջանի նավթի հանքավայրեր
Ցունտինսկի շրջան (Դաղստան)
Ցունտինսկի շրջան (Цунтинский район), մունիցիպալ շրջան Ռուսաստանի Դաշնության Դաղստան հանրապետությունում։
Ստեղծվել է 1930 թվականին։ Վարչական կենտրոնը՝ Կիդերո ։
Աշխարհագրություն
Շրջանի տարածքի մակերեսը կազմում է 1327 կմ²։
Բնակչություն
2010 թվականի մարդահամարի արդյունքներով շրջանում բնակվում էր 17889 մարդ։ Բնակչության խտությունը կազմում էր 13,48 մարդ/կմ²։
Արտաքին հղումներ
Կատեգորիա:Դաղստան Կատեգորիա:Ռուսաստանի շրջաններ ըստ դաշնային սուբյեկտների
Նիդերլանդների ազգային արխիվ
Նիդերլանդների ազգային արխիվ (Nationaal Archief), ազգային արխիվ Նիդերլանդներում։ Գտնվում է Հաագա քաղաքում։ Այն ներառում է կենտրոնական կառավարության, Հարավային Հոլանդիայի և Հոլանդիայի նախկին կոմսերի հավաքածուները, ինչպես նաև առկա են հոլանդական կառավարությանն ու Նիդերլանդների քաղաքական ու սոցիալական պատմությանն առնչվող այլ նյութեր մասնավոր հաստատություններից և անհատներից։ Նիդերլանդների ազգային արխիվն ունի Հոլանդական Արևելյան Հնդկաստան ընկերության 1602-1811 թվականների արխիվը, որը Հարավային Աֆրիկայի, Հնդկաստանի, Շրի Լանկայի և Ինդոնեզիայի համապատասխան հավաքածուների հետ միասին իրենց պատմական կարևորության համար ներառվել են 2003 թվականի ՅՈՒՆԵՍԿՕ-ի Աշխարհի հիշողության ժառանգության կազմում ։ Արխիվի հավաքածուն համալրվել է նաև Spaarnestad Photo-ի արխիվով ։
Նիդերլանդական Անտիլներն ունեցել են առանձին Ազգային արխիվ, որը լուծարվել է Նիդերլանդական Անտիլների անկախությունից հետո ։
Արխիվի շենքի մուտքը ճեմուղով կապվում է նույն շենքում տեղավորված քույր կազմակերպությունների հետ։ Հաագայի կենտրոնական կայարանի հարևանությամբ գործող արխիվում տեղակայված քույր կազմակերպություններն են՝
Արտաքին հղումներ
Կատեգորիա:Արխիվներ
Երկրաշարժ
Տարբեր ժամանակաշրջաններում երկրաշարժերի առաջացումը բացատրվել է տվյալ ժամանակներում ընդունված պատկերացումների համաձայն և հիմնականում կապվել է տարատեսակ կենդանիների շարժումների հետ։ Այսպես օրինակ, հին Չինաստանում երկրաշարժերի «մեղավորը» ցուլն էր, Ճապոնիայում՝ ձուկը, Հնդկաստանում՝ խլուրդը և այլն։ Ճապոնական առասպելի համաձայն, ճապոնական կղզիները տեղակայված են մեծ լոքո ձկան մեջքին, և ձկան շարժումներից Երկիրը ցնցվում է։ Հյուսիսային Ամերիկայի հնդկացիներն ասում էին, որ Երկիրն իր վրա կրում է հսկայական կրիան և ամեն անգամ ցնցվում է, երբ կրիան անցնում է մեկ ոտքից մյուսի վրա։ Երկրաշարժերը հաճախ դիտվել են որպես զայրացած Աստծո պատիժ՝ ի պատասխան մարդկանց մեղքերի։ Առաջին անգամ երկրաշարժերի բացատրությունը երկրի ընդերքում որոնելու վարկածն արտահայտել է հին հույն փիլիսոփա Արիստոտելը։ Նա համարում էր, որ Երկրի վրա առաջացող քամիները ճեղքերի և քարանձավների միջոցով մտնելով Երկրի ընդերք, այնտեղ առկա կրակի պատճառով ուժեղանում են և սկսում ճանապարհ որոնել դեպի Երկրի մակերևույթ, հենց դրա ժամանակ էլ տեղի են ունենում երկրաշարժերը։ Այս վարկածը թեև իր մեջ չի պարունակում ոչ մի լուրջ գիտական բացատրություն, սակայն երկար ժամանակ ընդունվել է որպես երկրաշարժերի առաջացման հիմնական վարկած։ Դրա շնորհիվ մինչև այժմ էլ մնացել է «սեյսմավտանգ եղանակ» հասկացությունը։
Բնական երկրաշարժերը կապված են տարբեր պրոցեսների հետ։ Հայտնի են տեկտոնական շարժումներով պայմանավորված երկրաշարժեր, հրաբուխների հետ կապված երկրաշարժեր, երկրակեղևում կորստային խոռոչների փլուզման հետևանքով առաջացող երկրաշարժեր և այլն։
Տեխնածին երկրաշարժեր ասելով պետք է հասկանալ այնպիսի երկրաշարժ, որը կապված է մարդկային գործունեության հետ։ Օրինակ ռազմական կամ արդյունաբերական պայթյունների հետևանքով առաջացող ցնցումները կարող են «տրրիգեր» (շարժիչ ուժ) հանդիսանալ ուժեղ երկրաշարժի համար։ Կամ օրինակ մեծ ջրամբարի կառուցումը կարող է հանգեցնել տվյալ տարածքում սեյսմիկ ակտիվության բարձրացման։
Նշված բոլոր տիպի երկրաշարժերից Հայաստանի տարածքում առավել ուժեղ և առավել տարածված են տեկտոնական երկրաշարժերը։
Երկրաշարժերը ըստ կանխատեսելիության կարելի է բաժանել նույնպես երկու խմբի.
Ընդհանրապես երկրաշարժերի կանխատեսում ասելով պետք է նկատի ունենալ նրա տեղի, ուժգնության և ժամանակի հավանականային բնութագրերը։ Կանխատեսելի համարվում են այն երկրաշարժերը, որոնք իրենց «ստեղծման» փուլում թույլ են տալիս գրանցել տարատեսակ նախանշաններ։ Երկրաշարժերի նախանշաններից են համարվում՝ ստորգետնյա ջրերի մակարդակի փոփոխությունները, երկրամագնիսական դաշտի փոփոխությունները, ռադոն գազի անոմալ փոփոխությունները և այլն։ Անկանխատեսելի են համարվում առանց որևէ նախանշանների գրանցվող երկրաշարժերը։
Երկրաշարժի առաջացում
18–րդ դարի սկզբին անգլիացի գիտնական Ջոն Միտչելը եկավ այն եզրակացության, որ Երկրի ցնցումները երկրաշարժի ժամանակ տեղի են ունենում առաձգական ալիքների շարժման արդյունքում։
Ներկայումս առավել ընդունված տեսակետներից մեկի համաձայն երկրաշարժերը տեղի են ունենում այն դեպքում, երբ երկրակեղևի լեռնային ապարների որոշակի զանգվածում առաձգական լարումներն ու դեֆորմացիաները գերազանցում են այդ ապարների կարծրությանը։
Երկրաշարժը հաջորդում է լեռնային ապարների փոխադարձ սահքին։ Սկզբում դա արգելակվում է շփման ուժի միջոցով, որի հետևանքով, կուտակվում են բնահողերի առաձգական լարումներ։ Երբ լարումը հասնում է շփման ուժից մեծ կրիտիկական արժեքի, տեղի է ունենում բնահողերի կտրուկ խզվածք՝ նրանց տեղաշարժով։ Կուտակված էներգիան ազատվում է, առաջացնելով երկրի մակերևույթի ալիքային տատանումներ՝ երկրաշարժ։Երկրաշարժից առաջացած սեյսմիկ ալիքները տարածվում են ձայնային ալիքների նման։ Հեռավորությունից կախված, ալիքների ուժգնությունը նվազում է։
Ալիքների առաջացման կետին ասում են երկրաշարժի օջախ կամ հիպոկենտրոն, իսկ երկրի մակերևույթի նրա վերևի կետին՝ էպիկենտրոն։
Սեյսմիկ ալիքների տարածման արագությունը կարող է հասնել մինչև 8 կմ/վրկ։
Երկրաշարժի մագնիտուդ
Մագնիտուդի սանդղակը 1935 թ. առաջարկել է ամերիկացի գիտնական Չարլզ Ռիխտերը և հաճախ ասում են նաև՝ Ռիխտերի սանդղակ։
Պարունակում է 1-ից մինչև 9 պայմանական միավոր՝ մագնիտուդ, որոնք հաշվվում են սեյսմոգրաֆի արձանագրած տատանումներով։
Այս սանդղակը հաճախ շփոթում են երկրաշարժի ինտենսիվության 12 բալանի համակարգի հետ, որը հիմնված է ստորերկրյա ցնցումների արտաքին դրսևորումների՝ մարդկանց, առարկաների, կառույցների, բնության օբյեկտների վրա ունեցած ազդեցությունների վրա։ Երկրաշարժը պատահելուց հետո սկզբից հայտնի է դառնում սեյսմագրերով որոշվող մագնիտուդը, այլ ոչ թե ինտենսիվությունը, որը պարզ է դառնում որոշ ժամանակ հետո՝ հետևանքների մասին տեղեկությունները հավաքելուց հետո միայն։
Գուտենբերգ-Ռիխտերի օրենք
Չարլզ Ռիխտերի ու Բենո Գուտենբերգի առաջարկած օրենքը նկարագրում է ցանկացած տվյալ տարածաշրջանի և ժամանակահատվածի համար մագնիտուդի և երկրաշարժերի ընդհանուր քանակության միջև եղած կապը՝ որտեղ Այս կախվածությունը զարմանալի կերպով կայուն է ինչպես տարածության, այնպես և ժամանակի մեջ։
Սեյսմիկ ակտիվ տարածաշրջանների համար b հաստատունը սովորաբար հավասար է 1-ի։ Այս դեպքում բանաձևն ստանում է
Նկատելի բացառություն են «երկրաշարժերի տարափ» տեսակի երևույթները, որոնց դեպքում b-ն կարող մեծ լինել 2.5-ից, ինչը նշանակում է խոշոր երկրաշարժերի համեմատ փոքրերի մեծ հաճախականությունը։
Երկրաշարժի մեծությունները և օջախի մեխանիկան
Այս բաժնում ներկայացված են երկրաշարժի օջախները, դրանց ներգործության մեխանիզմը, տարածա-ժամանակային բաշխումը։ Օջախները լինում են բնական և տեխնածին։ Դրանցից առաջինները, որոնք հանդիսանում են հիմնական օջախները, ընդհանրապես կապ չունեն մարդկային գործոնի հետ, իսկ տեխնածիններն այս կամ այն չափով կապված են մոլորակի վրա մարդկային կենսագործունեության հետ։ Բնական օջախների ակտիվությունը Երկրի վրա արտահայտվում է երկրաշարժերով։ Երկրաշարժի առաջացման պատճառների բացատրությունները կապված են երկրագնդի կեղևի՝ լիթոսֆերայի մեջ անընդհատ տեղի ունեցող երևույթների հետ։ Երկրագնդի կեղևը շատ բարակ հաստություն ունի նրա շառավղի հետ համեմատած։ Այդ շերտը՝ լիթոսֆերան պինդ է, բայց ոչ ամբողջական։ Այն բաժանված է մի քանի մեծ կտորների, որոնք կոչվում են սալեր։ Սալերի չափերը հարյուրավոր կիլոմետրերից հասնում են հազարավոր կիլոմետրերի։ Լիթոսֆերայի տակ՝ մանթիայում ազդում են խորքային ուժեր, որոնք ստիպում են սալերին շատ դանդաղ շարժվել կամայական ուղղությամբ տարեկան մինչև մի քանի սանտիմետր մեծության։ Այդ խորքային ուժերի առաջացման պատճառները դեռ լրիվ հայտնաբերված չեն և կապված են երկրագնդի ներսում անընդհատ տեղի ունեցող ջերմային կոնվեկցիայի (փոխանցման), այլ ֆիզիկա-քիմիական պրոցեսների հետ։ Այս բարդ գործընթացում որոշ տեղերում երկու սալերի արանքից երկրի խորքից դեպի մակերևույթ դուրս են գալիս կիսաշիկացած ապարային զանգվածներ, սալերը հեռացնելով միմյանցից, մյուս տեղերում սալերը իրենց կողերով սահում են իրար նկատմամբ և վերջապես կան տեղեր, որտեղ մեկ սալը մյուսի հետ հանդիպելիս ընկղմվում է մյուսի տակը, վերջինս կոչվում է սուբդուկցիայի երևույթ։ Սալերի այդպիսի անհամաձայնեցված դանդաղ շարժումները ստիպում են ապարային ստվարաշերտին ճաքճքել ու տրոհվել՝ առաջացնելով երկրաշարժեր։
Այսպիսով, լիթոսֆերային սալերի շարժման հետևանքով լիթոսֆերան կազմող ապարներում կուտակվում են առաձգական լարումներ։ Երբ այդ առաձգական լարումների արժեքները հասնում են ապարների ամրության սահմանը գերազանցող կրիտիկական մեծության, ապարներում տեղի են ունենում սեյսմածին խզումներ։ Սեյսմածին խզումները սովորաբար առաջանում են լիթոսֆերայի առավել թուլացած գոտիներում, որոնք իրենց հերթին հանդիսանում են երկրակեղևում ավելի վաղ առաջացած երկրաբանական խզումներ։ Բեկվածքի առաջացած մասի (սեյսմածին խզման) երկարությունը կարող է փոխվել մի քանի մետրից (աննկատելի երկրաշարժերի դեպքում) մինչև մի քանի հարյուր կիլոմետր (խոշոր երկրաշարժերի դեպքում)։ Սեյսմածին խզումը կարող է դուրս գալ Երկրի մակերևույթ, բայց կարող է նաև մնալ մեծ խորության վրա։ Տրոհման ժամանակամիջոցը տևում է մի քանի վայրկյանից (թույլ երկրաշարժեր) մինչև մի քանի տասնյակ վայրկյանների (ուժեղ երկրաշարժեր)։ Տրոհման պրոցեսի ընթացքում առաջանում է կինետիկ էներգիա, որը ծախսվում է ապարների փշրման, քայքայման և սալերի ուղղահայաց և հորիզոնական շարժումների վրա։ Էներգիայի որոշ մասը անջատվում է ջերմության տեսքով, իսկ ոչ մեծ մասը արձակվում է միջավայրում սեյսմիկ առաձգական ալիքների տեսքով, որոնք տարածվում են երկրագնդի մարմնում։ Երբ սեյսմիկ ալիքները հասնում են երկրագնդի մակերեսին, նրանք առաջացնում են գետնի տատանումներ, որոնք մենք ընկալում ենք որպես երկրաշարժեր։ Քանի որ սեյսմիկ ալիքներն առաջանում են ոչ թե մեկ անշարժ կետից, այլ ճաքի շարժվող կողից, և քանի որ նրանք կարող են իրենց ճանապարհին նաև անդրադառնալ, ապա նրանք Երկրի մակերես հասնում են տարբեր ուղղություններով և տարբեր ժամանակներում։ Գոյություն ունեն սեյսմիկ ալիքների երկու հիմնական տիպեր՝ ծավալային և մակերևութային ալիքներ։ Ծավալային ալիքները տարածվում են Երկրի ծավալում ինչպես առաձգական կամ ձայնային ալիքները։ Մակերևութային ալիքները տարածվում են մակերևույթով, ինչպես ծովում առաջացող ալիքներ։
Ծավալային ալիքներն առաջանում են ապարների անմիջական տրոհմամբ, արձակվում են ամբողջ միջավայրում և տարածվում բոլոր ուղղություններով (ծավալներով), հեռավորությունից կախված թուլանալով՝ մարելով։ Նրանք իրենց հերթին բաժանվում են երկու հիմնական տիպերի՝ երկայնական ալիքներ, որոնք նշանակում են P տառով, տարածվում ավելի մեծ արագությամբ և շուտ հասնում Երկրի մակերևույթին, ազդանշում երկրաշարժի փաստի մասին, որի համար կոչվում են նաև առաջնային և լայնական ալիքներ, որոնք նշանակվում են S տառով, որոնք տարածվում են ավելի փոքր արագությամբ և հասնում Երկրի մակերեսին մի քիչ ուշացած, բայց ունենում են ավելի մեծ հարվածի ուժ և վերջնականապես հաստատում, որ երկրաշարժ է տեղի ունեցել։
Այսպիսով, երկայնական են կոչվում այն «առաջնային» սեյսմիկ ալիքները, որոնց տարածման դեպքում մասնիկները կատարում են ալիքի տարածման ուղղությամբ տատանումներ (ձգում-սեղմում)։ Իսկ լայնական ալիքներն այն «երկրորդական» սեյսմիկ ալիքներն են, որոնց տարածման դեպքում մասնիկները կատարում են ալիքի տարածմանն ուղղահայաց տատանումներ (սահքի դեֆորմացիաներ), ունեն ավելի փոքր արագություն, քան երկայնական P ալիքները, բայց օժտված են ավելի մեծ էներգիայով, հեղուկ միջավայրով չեն տարածվում։
Ինչպես ցանկացած ջարդվածքի կամ կտրման դեպքում, այնպես էլ երկրաշարժ առաջացնող ապարների տրոհման պրոցեսը սկսվում է մի որոշակի կետից և հաջորդաբար շարունակվում՝ արձակելով տարբեր ուժգնության ու պարբերության ծավալային ալիքներ, կախված տրոհման, ընդհանուր դեպքում որոշ հաստության, շերտի ճաքերի չափերից ու քանակից։ Չնայած երկրաշարժի օջախից անընդհատ արձակվում են ծավալային ալիքներ, միջավայրի ամեն մի մասնիկ կատարելով հետադարձ համընթաց շարժումներ, մնում է համարյա նույն տեղում։ Քանի որ բոլոր մարմինները պինդ, թե հեղուկ, ընդունակ են փոխանցել ճնշում, ապա P ալիքները կարող են հատել երկրագնդի ամբողջ զանգվածը՝ պինդ և հեղուկ։ Ինչ վերաբերում է S ալիքներին, ապա նրանք կարող են հատել միայն պինդ զանգվածներին։
Մակերևութային ալիքները նշանակվում են L տառով, տարածվում են Երկրի մակերեսով, ընդգրկելով շատ փոքր ծավալներ և տարածվելով ավելի փոքր արագությամբ, քան P և S։ Բացի դրանից, մակերևութային ալիքներն ունենում են ավելի մեծ պարբերություններ, քան ծավալային ալիքները։ Մակերևութային ալիքների շատ տարատեսակներ կան, որոնցից գլխավորներն են Ռելեի LR և Լյավի LQ ալիքները։ Ռելեի ալիքներում մասնիկները շարժվում են ուղղաձիգ հարթության մեջ գծելով էլիպս (երկայնական ալիք), իսկ Լյավի ալիքներում մասնիկները կատարում են հետադարձ-համընթաց շարժումներ ալիքի տարածման ուղղահայաց ուղղությամբ (սահքի ալիքներ)։ Երկայնական և լայնական ալիքների արագությունները ոչ միայն տարբերվում են իրարից, այլև կախված են միջավայրի նյութի տեսակից և դեպի Երկրի կենտրոն եղած խորության մակարդակից։ Նշենք, որ ժայռային գրունտների համար P և S ալիքների արագությունների մեծություններն ընդունվում են՝ 6.3 կմ/վրկ < VP < 7.8 կմ/վրկ, 3.7 կմ/վրկ < VS < 4.4 կմ/վրկ, VP / VS = 1.73 ։
Առավել ավերիչ երկրաշարժեր
Ավերիչ երկրաշարժերից են
Ծանոթագրություններ
Կատեգորիա:Սեյսմոլոգիա
Յուկկա Հենտունեն
Յուկկա Հենտունեն (Jukka Hentunen, ), ֆինն հոկեյիստ, աջ հարձակվող։ Նախկինում՝ Ֆինլանդիայի հավաքականի խաղացող։ Օլիմպիական խաղերի դափնեկիր, մրցանակակիր։
Արտաքին հղումներ
Կատեգորիա:Մայիսի 3 ծնունդներ Կատեգորիա:1974 ծնունդներ Կատեգորիա:Ֆինն հոկեյիստներ
Ջանմարկո Ֆեռարի
Ջանմարկո Ֆեռարի (Gian Marco Ferrari, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Սասուոլոյի և Իտալիայի ազգային հավաքականի կազմում։ Խաղում է կենտրոնական պաշտպանի դիրքում ։
Վաղ կարիերա
Ֆեռարին Պարմայի ակադեմիայի սան է։ 2009-ից 2013 թվականներին նա վարձավճարով հանդես է եկել տարբեր թիմերի կազմում ։ 2013 թվականի հուլիսի 3-ին Ֆեռարին 300․000 եվրոյի դիմաց համատեղ սեփականության գործարքով միացավ Գուբիոյին։ Իր դեբյուտը Սերիա C-ում նշեց սեպտեմբերի 8-ին՝ Պերուջայի դեմ խաղում ։ Իր առաջին գոլը խփեց հոկտեմբերի 20-ին՝ Լեչեի դեմ խաղում ։ Գուբիոյի կազմում իտալացին անցկացրեց 30 հանդիպում՝ դառնալով 2 գոլի հեղինակ։ 2014 թվականի հունիսին Պարման 200․000 եվրոյի դիմաց հետ գնեց Ֆեռարիի տրանսֆերը  ։
Կրոտոնե
2014 թվականի հուլիսի 3-ին Ֆեռարին վարձավճարով միացավ Կրոտոնեին։ Իր դեբյուտը ակումբի կազմում նշեց օգոստոսի 17-ին՝ Իտալիայի գավաթի Կազերտանայի դեմ խաղում ։ Առաջին հանդիպումը Սերիա B-ում անցկացրեց սեպտեմբերի 6-ին՝ փոխարինման մտնելով Լատինայի դեմ խաղում ։ 2015 թվականի հունիսին Ֆեռարին լրիվ տրանսֆերով տեղափոխվեց Կրոտոնե։ Իր առաջին գոլը խփեց 2016 թվականի մարտի 20-ին՝ Պեսկարայի դեմ խաղում ։ 2015-16 մրցաշրջանում Ֆեռարին անցկացրեց 44 հանդիպում՝ դառնալով 1 գոլի և 2 գոլային փոխանցման հեղինակ։
Սասուոլո
2016 թվականի օգոստոսի 31-ին Ֆեռարին 5 միլիոն եվրոյի դիմաց տեղափոխվեց Սասուոլո, ինչից հետո վարձավճարով վերադարձավ Կրոտոնե ։ Դեկտեմբերի 10-ին նա գոլի հեղինակ դարձավ Պեսկարայի դեմ խաղում՝ 2-1 հաշվով հաղթանակ պարգևելով իր թիմին ։ 2017 թվականի հունվարի 22-ին իտալացին գոլ խփեց Ջենոայի դեմ խաղում, իսկ հանդիպումն ավարտվեց 2-2 հաշվով ։ 2016-17 մրցաշրջանում Ֆեռարին Կրոտոնեի կազմում անցկացրեց 37 հանդիպում՝ դառնալով 3 գոլի և 1 գոլային փոխանցման հեղինակ ։
2017 թվականի օգոստոսի 4-ին Ֆեռարին 1 տարվա վարձավճարով միացավ Սամպդորիային ։ Իր դեբյուտը նշեց օգոստոսի 12-ին՝ փոխարինման մտնելով Իտալիայի գավաթի Ֆոջայի դեմ խաղում ։ Առաջին հանդիպումը Սամպդորիայի մեկնարկային կազմում անցկացրեց սեպտեմբերի 24-ին՝ Միլանի դեմ խաղում ։ Իր առաջին գոլը խփեց հոկտեմբերի 21-ին՝ Կրոտոնեի դեմ խաղում ։ Նոյեմբերի 19-ին իտալացին գոլ խփեց Յուվենտուսի դեմ խաղում՝ օգնելով իր թիմին հաղթել 3-2 հաշվով ։ Սամպդորիայի կազմում Ֆեռարին անցկացրեց 31 հանդիպում՝ դառնալով 2 գոլի հեղինակ ։
2018-19 մրցաշրջանում Ֆեռարին վերադարձավ Սասուոլո, թեև նրանով հետաքրքրված էին Վեստ Հեմ Յունայթեդը, Էվերտոնը  , Նյուքասլ Յունայթեդը   , Ֆուլհեմը  , Սևիլյան , Ռեալ Բետիսը , Պորտուն  , Սամպդորիան , Տորինոն  , Մոնակոն  և Օլիմպիկ Մարսելը   ։ Իր դեբյուտը ակումբի կազմում նշեց 2018 թվականի օգոստոսի 12-ին՝ Իտալիայի գավաթի Տերնանայի դեմ խաղում ։ Իր առաջին գոլը խփեց սեպտեմբերի 2-ին՝ Ջենոայի դեմ խաղում ։
Միջազգային կարիերա
Իտալիայի ազգային հավաքական Ֆեռարին առաջին անգամ հրավիրվեց 2018 թվականի մարտին՝ Արգենտինայի և Անգլիայի դեմ խաղերի համար , սակայն այս խաղերում խաղադաշտ դուրս չեկավ  ։
Ակումբային վիճակագրություն
2018 թվականի սեպտեմբերի 12-ի դրությամբ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Իտալացի ֆուտբոլիստներ Կատեգորիա:Իտալիայի հավաքականի ֆուտբոլիստներ Կատեգորիա:Պարմայի ֆուտբոլիստներ Կատեգորիա:Գուբիոյի ֆուտբոլիստներ Կատեգորիա:Կրոտոնեի ֆուտբոլիստներ Կատեգորիա:Սասուոլոյի ֆուտբոլիստներ Կատեգորիա:Սամպդորիայի ֆուտբոլիստներ
Ագռիզի շրջան
Ագռիզի շրջան (Агрызский район, Әгерҗе районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1924 թվականին։ Վարչական կենտրոնը՝ Ագռիզ ։
Աշխարհագրություն
Շրջանի տարածքի մակերեսը կազմում է 1796,6 կմ²։
Բնակչություն
2010 թվականի մարդահամարի արդյունքներով շրջանում բնակվում էր 36423 մարդ։ Բնակչության խտությունը կազմում էր 20,27 մարդ/կմ²։
Արտաքին հղումներ
Կատեգորիա:Թաթարստան Կատեգորիա:Ռուսաստանի շրջաններ ըստ դաշնային սուբյեկտների
Մորիս Մաթյո
Մորիս Մաթյո (Maurice Matieu, ), ֆրանսիացի նկարիչ, նկարիչի գրքի հեղինակ և հրատարակիչ։
Կենսագրություն
Մորիս Մաթյոն ծնվել է 1934 թվականին Փարիզում։ Քսան տարեկան հասակում սկսել է մաթեմատիկական կարիերան դը Ֆրանս քոլեջում` Ֆրենսիս Փերինի թիմում և Փարիզի համալսարանի գիտությունների ֆակուլտետում։ Այդ ժամանակ Ալժիրի անկախության համար պատերազմը ստիպում է նրան վերջ դնել վերջերս սկսված մասնագիտությանն ու համալսարանին։ Առանց թողնելու մաթեմատիկան՝ 1959 թվականից նա ընտրել է գեղանկարչություն, նրա առաջին ցուցահանդեսը անցկացվել է Մագ պատկերասրահում 1965 թվականին (Հինգ նկարիչ և մեկ քանդակագործ (Cinq peintres et un sculpteur), որի մասին Ալեն Բադյուն հաղորդել է ֆրանսիական «Derrière le miroir» (№ 150, Մագ հրատարակություն) ամսագրում։ Այդ պահից սկսած՝ նրա գործերը ցուցադրվում են Ֆրանսիայում և արտերկրում գործող անհատական և կոլեկտիվ ցուցահանդեսներում, Մորիս Մաթյոն գրել և հրատարակել է բազմաթիվ գրական-գեղարվեստական ստեղծագործություններ։ Մինչև իր մահը՝ 2017 թվականի հունիսի 17-ը, նա ապրել և աշխատել է Նորմանդիայի Սան Դենի Լե Գաս փոքրիկ գյուղում ։
Գեղանկարչություն և քաղաքականություն
1968 թվականի մայիսյան իրադարձություններից հետո Մորիս Մաթյոն ցանկացել է, որ իր արվեստի պրակտիկան լինի ստեղծագործության մշակման և տարածման այլընտրանքային ձև։
Երիտասարդական գեղանկարչության ցուցահանդեսի նկարիչների (Salon de la jeune peinture) և Նկարիչների ֆրոնտի հետ համատեղ մասնակցել է 1972 թվականին Ժամանակակից արվեստի տասներկուամյակը Ֆրանսիայում ցուցահանդեսի (Douze ans d’art contemporain en France կամ «Էկսպո-Պոմպիդու») դեմ կազմակերպված բողոքի ցույցին, , նպաստել է Երիտասարդական գեղանկարչությունում հակաֆաշիստական կոլեկտիվի ստեղծմանը, որը պայքարում էր Պոմպիդու կենտրոնում նկարիչների անկախ հանձնաժողով ստեղծելու համար , :
Նա մասնակցել է նկարիչների կոլեկտիվներին, որոնք միավորվում են քաղաքական ելույթների համար, որպեսզի միասին մտածեն որոշ կարգախոսների, կոչերի կամ պահանջների արտահայտման ձևը ։ Ցույցերի համար պատրաստվել են մեծ պաստառներ՝ LIP ժամացույցի գործարանի աշխատողներին, Վիետնամին, 1975-ի մայիսի 1-ին, այնուհետև լեհական Համերաշխության արհմիությանը աջակցելու համար։
Այս գեղարվեստական պրակտիկան նաև 1973 թվականին Չիլիում տեղի ունեցած ռազմական հեղաշրջման կամ 1972-ի փետրվարի 25-ին մաոիստական ակտիվիստ Պիեր Օվերնեի մահվան արձագանքն էր։ Նրանք դառնում են կոլեկտիվ ( Թրամոնի աֆիշը, կապիտալիստների ոստիկանը, որը գրել էին Մորիս Մաթիյոն և Կլոդ Իվալը) կամ անհատական (Օվերնեի հուղարկավորությունը նկարը, որը CFDT արհմիության սեփականությունն է և ցուցադրված է Էսոնում՝ Բիերվիլի արհմիության կրթական կենտրոնում) ստեղծագործությունների ստեղծման առիթ։
1999 թվականին Մորիս Մաթյոն մասնակցել է ֆրանկո-իրաքյան բարեկամության շրջանակում կոլեկտիվ Իրաք ուղևորությանը՝ իրանցի ժողովրդին իրաք-քուվեյթյան պատերազմից հետո աջակցելու համար։ Նա այնտեղ է վերադարձել 2000 թվականին Արաբական աշխարհի ինստիտուտում ժամանակակից իրաքյան նկարիչների ցուցահանդես կազմակերպելու, որի հոգաբարձուն ինքն էր (Փարիզ, հուլիս-սեպտեմբեր 2000) ։ Այս ճանապարհորդության ժամանակ նա կրկին բախվել է պատերազմի ըստ էության քաղաքական թեմային՝ վերադառնալով իր գործին, նկարների հետ, օրինակ, Վետնամում տեղի ունեցած պատերազմի կամ Սաբրայի և Շաթիլի կոտորածների մասին։ Մորիս Մաթյոն 1966 և 1967 թվականներին պատերազմը անհնարին է պատկերել թեմային նկարների շարք է նվիրել։
Ռոբեսպիեռի քաղաքական կերպարը դրել են նախագծի կենտրոնում, որը նախաձեռնել են Ժիլեմ Այը ու Մորիս Մաթյոն՝ կապված Ֆրանսիական մեծ հեղափոխության երկհարյուրամյա տարելիցի, Հանրապետության հիմնադրման տոնակատարության և 1793 թվականի հետ։ Նախագիծը, որը պետք է կապեր դրամատուրգներին, գրողներին, նկարիչներին, քանդակագործներին, փիլիսոփաներին և իրավաբաններին, չի հաջողվում: Բայց, այնուամենայնիվ ծնվում են 1996 թվականին Ժիլյա Այ Ռոբեսպերի դիմակ դրամատիկական ստեղծագործությունը (Le masque de Robespierre), «Երազել Ռոբեսպիեռի մասին» ցուցահանդեսը (Rêver à Robespierre)՝ նկարների շարք, Ռոբեսպիեռ Վիվան-Դենոնի դեմքերի ուրվագծերի բացահայտումից ոգեշնչված, իսկ ավելի ուշ՝ 2009 թվականին, Պիեր Միշոնի տասնմեկամյակը
Գեղանկարչություն և մաթեմատիկա
Մաթեմատիկան Մորիս Մաթյոի համար առանցք է ծառայել և նրա ամենօրյա գեղանկարչական պրակտիկայում մտորելու հիմք: Նա այն չափանմուշն ու մեթոդն է, որպեսզի պարզի այն, ինչ իմաստալից չէ. թաքնված գաղափարախոսություն որպես մաթեմատիկական հավասարում, որը թույլ է տալիս կառուցել մակերևույթ ։
Մաթեմատիկան նաև տալիս է նկարչի կողմից օգտագործված նյութերը իր մտորումներում և ստեղծագործություններում․ հաջորդականությունը, ոչնչացնում գծային պատճառները, Պեանոյի կորեր, որոնք անցնում են որոշակի մակերեսի բոլոր կետերից առանց հատման, հինգանկյուն մանրատախտակի, անհավասար բազմանկյունների գյուտից կամ բացահայտումից, որոնք կարող են ամբողջ հարթությունը ծածկել առանց հատուկ ուղղության որոշման, վերադասավորումներ, օրինակ, մեդուզա, թռչունների կամ Անրի Մատիսի ֆիլոդենդրոնի թերթերը, պրոյեկցիան, որտեղ ստվերը զբաղեցնում է մոդելի տեղը, երկրաչափական փազլներ, կառուցող և ոչնչացնող կերպարներ, քառակուսուց դեպի եռանկյունի և հակառակը և վերջապես խմբեր և հանրահաշվական համակարգեր:
Նկարների գաղափարախոսություն կամ բովանդակություն․ գործը վերաբերում է հատուկ գեղանկարչական հրավերի ընդունմանը. հարթության և կարգի հարաբերությունների բացակայությանը, :
Արտաքին հղումներ
Կատեգորիա:Մարտի 11 ծնունդներ Կատեգորիա:1934 ծնունդներ Կատեգորիա:Փարիզ քաղաքում ծնվածներ Կատեգորիա:Հունիսի 17 մահեր Կատեգորիա:2017 մահեր Կատեգորիա:Ֆրանսիացի նկարիչներ Կատեգորիա:20-րդ դարի նկարիչներ Կատեգորիա:Ֆրանսիացի գրողներ Կատեգորիա:21-րդ դարի գրողներ Կատեգորիա:20-րդ դարի գրողներ Կատեգորիա:20-րդ դարի ֆրանսիացի նկարիչներ Կատեգորիա:Ֆրանսիացի խմբագիրներ
Տիկին Բովարի (ֆիլմ, 1991)
«Տիկին Բովարի» (Madame Bovary), 1991 թվականի ֆրանսիական ֆիլմ, որ նկարահանել է ռեժիսոր Կլոդ Շաբրոլը, իսկ գլխավոր դերում հանդես է եկել Իզաբել Հյուպպերը։ Գյուստավ Ֆլոբերի համանուն վեպի էկրանավորումն է։
Սյուժե
Էմմա Բովարին, որ երիտասարդ կին է, անտարբեր է իր սիրող ու հոգատար ամուսնու նկատմամբ։ Էմմային չի գոհացնում ձանձրալի ու առօրեական (իր պատերացումներով) կյանքը գավառական փոքր քաղաքում։ Երիտասարդ կինը երազում է մայրաքաղաքային կյանքի մասին, որտեղ, ինչպես ինքն է կարծում, նա կարող էր երջանիկ լինել։ Էմմայի կյանքում հայտնվում են սիրեկաններ, որոնք կարճատև հարաբերություններից հետո լքում են նրան։ Երիտասարդ կինը ծախսում է ավելի շատ գումար, քան թույլ են տալիս ամուսնու ունեցած դրամական միջոցները, և չի կարողանում վճարել պարտքերը։ Էմմային թվում է, թե իր կյանքն ունայն ու անիմաստ է։ Նույնիսկ փոքրիկ դուստրը չի կարողանում լրացնել այն դատարկությունը, որ առաջացել է Էմմայի կյանքում։ Չկարողանալով համակերպվել իրական կյանքի ու իր երազանքների հակադրությանը՝ Էմման ինքնասպանություն է գործում։
Արտաքին հղումներ
Կատեգորիա:Ֆրանսիական ֆիլմեր Կատեգորիա:Ֆրանսիական ռոմանտիկ ֆիլմեր Կատեգորիա:Ֆրանսիական դրամա ֆիլմեր Կատեգորիա:Գրական ստեղծագործությունների էկրանավորումներ Կատեգորիա:1991 ֆիլմեր Կատեգորիա:Կլոդ Շաբրոլի ֆիլմեր Կատեգորիա:Ֆրանսիական մելոդրամա ֆիլմեր Կատեգորիա:Ֆրանսերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Ամուսնական դավաճանությունը ֆիլմերում
Ուրյաժուշկա
Ուրյաժուշկա (Уряжушка), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Մեդվեդիցա գետի աջ ափին՝ 633 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Մեդվեդիցա գետն է, գետի ենթաավազանը Տերսա և Դեն գետերն են։ Գետավազանը՝ Դոն։
Արտաքին հղումներ
Կատեգորիա:Ռուսաստանի գետեր
Dive In
«Dive In», ամերիկացի R&B երգիչ Թրեյ Սոնգզի երգն է։ Այն թողարկվել է 2012 թվականի օգոստոսի 14-ին և ընդգրկվել է նրա «Chapter V» անվանումը կրող հինգերորդ ստուդիական ալբոմում։ Երգը գրվել է Ջոշ Գարիսոնի, Թրոյ Թեյլորի, Նայա Մակդաուելի և Թրեյ Սոնգզի կողմից։
Տեսահոլովակ
Երգի տեսահոլովակը, որի ռեժիսորն է Ջասթին Ֆրենսիսը, նկարահանվել է 2012 թվականի հուլիսին Մայամիում ։ Պրեմիերան կայացել է նույն տարվա հոկտեմբերի 7-ին, իսկ հոկտեմբերի 9-ին տեսահոլովակի նկարահանման ընթացքի տեսանյութը տեղադրվել է Թրեյ Սոնգզի ՅուԹուբի էջում ։
Արտաքին հղումներ
Կատեգորիա:Թրեյ Սոնգզի երգեր Կատեգորիա:2012 երգեր
Գվիանական Ամազոնյան պարկ
Գվիանական Ամազոնյան պարկ (Parc amazonien de Guyane), Ֆրանսիայի ազգային պարկերից ամենամեծը, որը նպատակ ունի պաշտպանելու Ամազոնյան անտառը` Ֆրանսիական Գվիանայում։ Այն նաև ամենամեծ ազգային պարկն է Եվրոպական Միությունում և մեծերից մեկն աշխարհում։
Պարկ հնարավոր չէ հասնել ծովափից։ Այնտեղ կարելի է հասնել օդանավով և կանոեով։
Պաշտպանված տարածքն ընդգրկում է մոտ 20300 քառ. կմ՝ որպես կենտրոնական տարածք (որտեղ իրականացվում է լիարժեք պաշտպանություն) ու երկրորդային տարածք` 13600 քառ. կմ։ Այսպիսով, ընդհանուր պաշտպանված տարածքը կազմված է խոնավ անտառներից և ընդգրկում է 33900 քառ. կմ մակերես։
Գվիանական Ամազոնյան պարկի տարածքը պատկանում է հետևյալ կոմունաներին՝ Կամոպի, Մարիպասուլա, Papaïchton, Սենտ Էլի և Սայուլ։
Պատմություն
Ռիո դե Ժանեյրոյում, ՄԱԿ-ի շրջակա միջավայրի և զարգացման կոնֆերանսում Ֆրանսիական Գվիանա շրջանում ազգային պարկի ստեղծման ծրագիրը նախաձեռնել էր Ֆրանսուա Միտտերանը 1992 թվականի հունիսի 4-ին։ Սա ձևակերպվել էր Ֆրանսիական Գվիանայի ընդհանուր խորհրդի ու տարածաշրջանային խորհրդի նախագահների կողմից ստորագրված համաձայնագրով, ինչպես նաև Ֆրանսիայի բնապահպանության նախարարների և արտասահմանյան դեպարտամենտների ու տարածքների Գյուղատնտեսության նախարարության կողմից։ Դրանից հետո, 1993 թվականին սկսվեց Ֆրանսիական Գվիանա ազգային պարկի ստեղծման առաքելությունը։
Առաջին ծրագիրը առաջադրվեց 1995 թվականի վերջում, բայց վերջնականապես մերժվեց 1997 թվականի դեկտեմբերին։
1998 թվականի հունիսի 21-ին ըստ Twenké agreement համաձայնագրի քննարկվեց հնդկացիների իրավունքի ճանաչման և ապագա պարկի սահմաններում բնակվող մարոնների կեցության հարցը։
Վերջնական նախագիծը ներկայացվել է 2006 թվականի սկզբին։ 2006 թվականի մարտի 6-ին Ֆրանսիայի Հանրապետության պաշտոնական տեղեկագրում հրապարակվել է ազգային պարկի նախագծին վերաբերող հրամանագիրը ։ Ըստ այդմ ազգային պարկի անունը վերափոխվեց և դարձավ Գվիանական Ամազոնյան պարկ։
Պարկը ստեղծվել է 2007 թվականի փետրվարի 28-ի հրամանագրով։ Պարկի կառավարման մարմինը առաջին անգամ հանդիպում ունեցավ 2007 թվականի հունիսի 7-ին։
Տարածություն
20300 քառ. կմ կենտրոնական տարածքում իրականացվում է առավելագույն պաշտպանություն, և ոսկու արդյունահանումը խստիվ արգելվում է։ Այնուամենայնիվ, Ուայանայի, Տեկոսի և Մարիպասուլայի հողերը չեն պատկանում այս հիմնական տարածքին, չնայած այն հանգամանքին, որ հնդկացի ցեղերը նման պահանջ ներկայացրեցին պարկի արդյունավետ ստեղծման համար։
Հարևան Բրազիլիայի Մոնտանյաս դու Տումուկումակի ազգային պարկի հետ միասին՝ Գվիանական Ամազոնյան ազգային պարկն ընդգրկում է է մոտ 38800 քառ. կմ տարածք, և այն ամենամեծ խոնավ անտառների պահպանված տարածքն է ամբողջ աշխարհում։
Արտաքին հղումներ
Պաշտոնական կայք
Կատեգորիա:Ֆրանսիայի ազգային պարկեր Կատեգորիա:Կատեգորիա ԲՊՀՄ II
Bootylicious
Bootylicious, ամերիկյան Destiny's Child խմբի երգը, որը թողարկվել է Survivor ալբոմում։ 2001 թվականին ԱՄՆ-ում ամենաշատ վաճառված սինգլն է։
Ծանոթագրություններ
Կատեգորիա:Billboard Hot 100 գլխավորած սինգլներ
Ազնակաևսկի շրջան
Ազնակաևսկի շրջան (Азнакаевский район, Азнакай районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1931 թվականին։ Վարչական կենտրոնը՝ Ազնակեևո ։
Աշխարհագրություն
Շրջանի տարածքի մակերեսը կազմում է 2143,3 կմ²։
Բնակչություն
2010 թվականի մարդահամարի արդյունքներով շրջանում բնակվում էր 29888 մարդ։ Բնակչության խտությունը կազմում էր 13,94 մարդ/կմ²։
Արտաքին հղումներ
Կատեգորիա:Թաթարստան Կատեգորիա:Ռուսաստանի շրջաններ ըստ դաշնային սուբյեկտների
Մարգարետ Թեյլոր
Մարգարետ Մաքալ Սմիթ Թեյլոր (Margaret Mackall Smith Taylor ), ԱՄՆ-ի 12-րդ նախագահ Զաքարի Թեյլորի կինը և ԱՄՆ-ի առաջին տիկինը 1849 թվականինց մինչև 1850 թվականը։
Աբրահամ Գ
Աբրահամ Գ (ծննդյան և մահվան թվականներն անհայտ, 16-րդ դարի վերջ - 17-րդ դարի սկիզբ), Աղթամարի կաթողիկոս 1610 թվականից։ Աբրահամ Գ-ն հաջորդել է Գրիգորիս Գ-ին։ Կենսագրական տեղեկություններ չկան։
Մարգարետ Թեյլոր
Կենսագրություն
Մարգարեթը ծնվել է 1788 թվականի սեպտեմբերի 21-ին Կալիֆոր նահանգում, Մերիլենդում։ Նրա ծնողները Անն Մակալն ու Վալտեր Սմիթն էին, որոնք համարվում էին Ամերիկյան հեղափոխության վետերան։ 1809 թվականին Մարգարիտը հանդիպել է լեյտենանտ Թեյլորի հետ։ Նրանք ամուսնացել են 1810 թվականի հունիսի 21-ին։ Զույգը չորս երեխա ուներ.
Աբրահամ Գ
Աղթամարի կաթողիկոսների ցանկը
Ըստ Մեսրոպ Մաքսուդյանի Հավաքարանի Աբրահամ Գ-ն հաջորդել է Գրիգոր Է-ին, իսկ նրան նախորդել է Հովհաննես Զ-ն ։ Մաղաքիա Օրմանյանը և Ներսես Ակինյանը չեն ընդունում Աբրահամ Գ-ին, իսկ Մեսրոպ Մաքսուդյանը Աբրահամ Գ-ին կաթողիկոս է համարում է Գրիգոր Է-ից հետո և Մարտիրոս Մոկացիից առաջ, որը կաթողիկոս դարձավ 1660 թվականին։ 1610 թվականից մինչև 1660 թվականը (50 տարի), Մեսրոպ Մաքսուդյանցի «Հավաքարան անվանց կաթողիկոսաց (Աղթամարա)»-ում կան 6 կաթողիկոսներ, որոնցից առաջինը Աբրահամ Գ-ն է։
Կեղծ Աբրահամ Գ
Ըստ Հրաչյա Աճառյանի «Հայոց անձնանունների բառարան»-ի գոյություն ունի ևս մեկ Աբրահամ Գ, որը իբր թե կա Մեսրոպ Մաքսուդյանի Հավաքարանում ու հաջորդել է Գրիգոր Թ Խիզանցուն (հիշատակվում է 1725-ին) և նախորդել Հովհաննես Ը-ին (ձեռագրում Յովհաննէս Դ, 16-րդ դար)։ Մաղաքիա Օրմանյանը և Ներսես Ակինյանը այս մեկին նույնպես չեն ընդունում, Հրաչյա Աճառյանը գրում է, որ սա կեղծիք է, իսկ Մեսրոպ Մաքսուդյանցի Հավաքարանում իսպառ բացակայում է այս Աբրահամ Գ-ն ։
Մարգարետ Թեյլոր
Կենսագրություն
Նախագահության տասնվեց ամիսներից հետո Մարգարեթի ամուսինը՝ Զաքարի Թեյլորը, հանկարծ մահանում է, իսկ տիկին Թեյլորի առողջությունը կտրուկ վատանում է։ Նախկին առաջին տիկինը մահացել է երկու տարի անց՝ 1852 թվականի օգոստոսի 14-ին, Միսիսիպի նահանգի Պասկագոուլա քաղաքում։ Թաղված է իր ամուսնու կողքին Կենտուկիում։
Աբրահամ Գ
Արտաքին հղումներ
Կատեգորիա:Ամենայն Հայոց Կաթողիկոսներ Կատեգորիա:Աղթամարի Կաթողիկոսներ Կատեգորիա:Հոգևորականներ
Մարգարետ Թեյլոր
Հղումներ
Կատեգորիա:ԱՄՆ-ի առաջին տիկիններ
Ալեքսեևսկի շրջան (Թաթարստան)
Ալեքսեևսկի շրջան (Алексеевский район, Алексеевск районы), մունիցիպալ շրջան Ռուսաստանի Դաշնության Թաթարստան հանրապետությունում։
Աշխարհագրություն
Շրջանի տարածքի մակերեսը կազմում է 2080,1 կմ²։
Բնակչություն
2010 թվականի մարդահամարի արդյունքներով շրջանում բնակվում էր 26080 մարդ։ Բնակչության խտությունը կազմում էր 12,54 մարդ/կմ²։
Արտաքին հղումներ
Կատեգորիա:Թաթարստան Կատեգորիա:Ռուսաստանի շրջաններ ըստ դաշնային սուբյեկտների
Տոսա դե Մար
Տոսա դե Մար (Tossa de Mar), մունիցիպալիտետ Իսպանիայի Կատալոնիա ինքնավար համայնքի Ժիրոնա նահանգի Սելվա շրջանում ։ Զբաղեցնում է 38,18 կմ² մակերես։ Բնակությունը կազմում է 5976 մարդ (2010 թվական)։
Տոսան իրենից ներկայացնում է ոչ մեծ զբոսաշրջային հանգստավայր-քաղաք՝ Կոստա Բրավայի ափին։ Գտնվում է Բարսելոնայից 90 կմ դեպի հյուսիս։ Այս հանգստավայրը զբոսաշրջիկներին ներկայանում է ոչ միայն իր լողափերով, այլև՝ պատմամաշակութային ժառանգությամբ։ Ի թիվս այս ամենի Տոսայում է գտնվում նաև մի ամրոց, որը ժամանակին ծովահենների դեմ պաշտպանական կառույց է ծառայել։ Ներկայումս մունիցիպալիտետը ծաղկում է ապրում ի շնորհիվ զարգացող զբոսաշրջության։ 18-19-րդ դարերում Տոսան հայտնի է եղել թանկարժեք գինիների համար նախատեսված խցանների արտադրությամբ։
Չնայած, որ աշխարհի տարբեր վայրերից այստեղ հանգստանալու են գալիս բազմաթիվ զբոսաշրջիկներ, միևնույն է Տոսան կարողացել է պահպանել իր ազգային սովորություններն ու մշակույթը։ Տոսայի խոշոր լողափերից են Պլատյա Գրանն (Platja Gran) ու Մար Մենուդան (Mar Menuda), որոնք տեղակայված են քաղաքի կենտրոնական մասում։ Չնայած, որ Տոսայի հյուրանոցների մեծ մասը բարձրակարգ են և թանկ արժեն, միևնույն է հյուրանոցներում հանգրվանելու համար անհրաժեշտ է նախօրոք տեղ պատվիրել։
Ծանոթագրություններ
Կատեգորիա:Իսպանիայի բնակավայրեր
Կասաս դե Դոն Պեդրո
Կասաս դե Դոն Պեդրո (Casas de Don Pedro), մունիցպալիտետ Իսպանիայի Էստրեմադուրա ինքնավար համայնքի Բադախոս նահանգի Լա Սիբերիա շրջանում ։ Զբաղեցնում է 142,7 կմ² մակերես։ Բնակչությունը կազմում է 1674 մարդ (2010 թվական)։ Վարչական կենտրոնից գտնվում է 160 կմ հեռավորության վրա։
Ծանոթագրություններ
Կատեգորիա:Բադախոս պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Էստրեմադուրայի բնակավայրեր
Բանաստեղծություններ պատերին (Լեյդեն)
Պատմություն
«Բանաստեղծություններ պատերին» նախագիծը ֆինանսավորվել է մասնավոր Բեն Ուալենկապի և Յան Ուիլեմ Բրուինսի Tegen-Beeld հիմնադրամի, ինչպես նաև լրացուցիչ ֆինանսավորում է ստացել Լեյդեն քաղաքի մի քանի ընկերությունների կողմից ։ Նախագիծն սկսվել է 1992 թվականին Մարինա Ցվետաևայի բանաստեղծությամբ (ռուսերեն) և (ժամանակավորապես) ավարտվել է 2005 թվականին Ֆեդերիկո Գարսիա Լորկայի «De Profundis» բանաստեղծությամբ (իսպաներեն) ։ Նախագծում ներառվել են Էդվարդ Կամինգսի, Լենգսթոն Հյուզի, Յան Հանլոյի, Դու Ֆուի, Լուիս Օլիվերի, Պաբլո Ներուդայի, Ռայներ Մարիա Ռիլկեի, Ուիլյամ Շեքսպիրի և Ուիլյամ Բաթլեր Եյթսի, ինչպես նաև տեղացի գրողներ Պիտ Պալտենսի և Ջ. Ս. Բլոեմի ստեղծագործություններից ։ Հավաքածուի ամենաանհասկանալի բանաստեղծությունը գրված է բուգիներեն Հարավարևելյան Ասիայի և Կարիբյան ծովածոցի ուսումնասիրությունների Նիդերլանդների թագավորական ինստիտուտին կից գտնվող շենքի պատին։ Բոլոր բանաստեղծությունների մոտ կա փակցված հուշատախտակ, որտեղ առկա է բանաստեղծության հոլանդերեն և անգլերեն թարգմանված տարբերակը ։
Ուղեցույցներ
Համացանցում տեղադրված ուղեցույցը Լեյդենի այցելուներին հուշում է 101 բանաստեղծություններից 25-ին հասնելու ճեմուղին ։ Առաջին 43 բանաստեղծությունները Մարլեն վան դեր Վեյնը մեկտեղել է «Dicht op de muur: gedichten in Leiden» գրքում, մնացած բանաստեղծություններին անդրադարձել է գրքի երկրորդ հատորում, որը լույս է տեսել 2005 թվականին ։
Ազդեցություն
Լեյդենի բանաստեղծական նախագծի հաջողությամբ պայմանավորված՝ հոլանդական տարբեր քաղաքներում իրականացվեց նախագիծը ։ 2004 թվականին Բուլղարիայում Նիդերլանդների դեսպանատունը Սոֆիայում իրանակացրեց նմանատիպ նախագիծ, 2012 թվականին Tegen-Beeld հիմնադրամը համագործակցելով Ռեմբոյի ընկերներ միջազգային ընկերության հետ Փարիզի 6-րդ շրջանում կառավարական մի շենքի վրա գրեց Արթյուր Ռեմբոյի «Հարբած նավը» (Le Bateau ivre) բանաստեղծությունը ։ 2012 թվականին Բեռլինում մի պատի վրա տպվեց Հենդրիկ Մարսմանի բանաստեղծություններից։
Արտաքին հղումներ
Կատեգորիա:Լեյդենի շենքեր և կառույցներ
Լիսաբոնի գերմանական դպրոց
Լիսաբոնի գերմանական դպրոց, մասնավոր դպրոց, որը հիմնադրվել է Պորտուգալիայում Գերմանիայի բողոքական համայնքի նախաձեռնությամբ՝ 1848 թվականի օգոստոսի 1-ին։ Այն համարվում է ամենահին գերմանական միջազգային դպրոցը Պիրենեյան թերակղզում (Իսպանիա, Պորտուգալիա, Ջիբրալթար, Անդորրա)։ 1963 թվականի հունվարի 1-ին փոխվել է դպրոցի շենքի տեղակայության վայրը և այն տեղափոխվել է Լիսաբոնի կենտրոնական թաղամաս՝ քաղաքապետարանի հարևանությամբ։ Դպրոցի պարտարապետը համարվում է դպրոցի համահիմնադիր Օտտո Բարթինգը (1883-1959)։
Լիսաբոնի գերմանական դպրոցի մեթոդական ծրագիրը կազմվել է Գերմանիայում գործող ուսումնական հաստատությունների ծրագրերով։ Այն ներառում է բացի ավագ դպրոցից, նաև հիմնական դպրոց։ Այս ուսումնարանը ավարտած աշակերտները կարող են հեշտորեն ընդունվել համալսարան Պորտուգալիայում կամ այլ երկրներում։ Այս դպրոցը համարվելով միջազգային դպրոց, ներառոււմ է տարբեր աշակերտներ՝ Պորտուգալիայից և Գերմանիայից։ Դպրոցում գործում է նաև հարակից մանկապարտեզ՝ գերմաներեն և պորտուգալերեն լեզուներով։
Դահուկային երկամարտ
Դահուկային երկամարտ ձմեռային մարզաձև, որտեղ մարզիկները մրցում են դահուկավազքում և դահուկացատկում։ Դահուկային երկամարտը ներկայումս համարվում է Ձմեռային օլիմպիական մարզաձև սկսած 1924 թվականից։
Դեռևս չեն անցկացվում կանանց մրցույթներ, սակայն 2016 թվականի նոյեմբերին որոշվեց, որ պետք է ներդրվեն կանանց մրցույթներ, այդ թվում աշխարհի առաջնություն, որը տեղի կունենա 2021 թվականին և Օլիմպիական խաղերում սկսած 2022 թվականից ։
Պատմություն
Մարզաձևում առաջին գլխավոր մրցույթը կայացել է 1892 թվականին Օսլոյում Հոլմենկոլենի դահուկացատկի ընթացքում։ Նորվեգիայի արքա Ուլաֆ V եղել է դահուկացատկորդ և մասնակցել է Հոլմենկոլենի դահուկային փառատոնին 1920-ական թվականներին։ Այն ներդրվել է Ձմեռային օլիմպիական խաղեր 1924-ում և մինչ օրս համարվում է օլիմպիական մարզաձև։ Մինչև 1950-ական թվականները դահուկավազքը տեղի է ունեցել դահուկացատկից առաջ։ Քանի որ դահուկավազքն ավելի շատ էներգիա է խլում, որոշվեց սկզբում անցկացնել դահուկացատկի մրցույթները։ Սպորտաձևում ավելի շատ հաջող էին հանդես գալիս նորվեգացիները և ֆիները։
Մրցույթ
Ներկայումս Աշխարհի գավաթում օգտագործվում են հետևյալ տեսակները և ձևաչափերը.
Ներառված են կանոններում, սակայն չեն օգտագործվում աշխարհի գավաթներին.
Օլիմպիական խաղերում անցկացվում են հետևյալ մրցույթները` K120 անհատական սպրինտ, դահուկացատկ K90 (70մ) և թիմային/4x5կմ ։
Ծանոթագրություններ
Կատեգորիա:Ձմեռային օլիմպիական մարզաձևեր Կատեգորիա:Ձմեռային մարզաձևեր
Մարկուս Միլլեր
Ուիլյամ Հենրի Մարկուս Միլլեր կրտսեր (William Henry Marcus Miller Jr., ), ամերիկացի ջազային երաժիշտ, կոմպոզիտոր և պրոդյուսեր։ Հայտնի է որպես բաս կիթառահար։ Նա աշխատել է թմբկահար՝ Մայլս Դևիսի, դաշնակահար՝ Հերբի Հենքոք, երգիչ՝ Լյուտեր Վանդրոսի և սաքսոֆոնիստ՝ Դեյվիդ Սենբորնի հետ։
Վաղ կյանք
Միլերը ծնվել է 1959 թ.-ին Բրուքլինում՝ Նյու Յորքում, և մեծացել է երաժշտական ընտանիքում, հայրը՝ Վիլյամ Միլերը (եկեղեցական երգեհոնահար և երգչախմբի ղեկավար), և ջազ դաշնակահար՝ Վինթոն Քելի։ Նա սովորեց նվագել կլառնետ, կիթառ, սաքսոֆոն և ստեղնաշար (երաժշտական գործիք)։ Նա սկսեց կանոնավոր կերպով աշխատել Նյու Յորքում, ի վերջո նվագելով բաս, և գրելով երգեր ֆլեյտիստ Բոբի Համֆրեի, և ստեղնաշարավոր գործիքով նվագող Լոնի Լիսթոն Սմիթի համար։ Միլերը շուտով դարձավ երաժիշտ, հայտնվելով այնպիսի հայտնի մարդկանց 500 ալբոմներում, ինչպիսիք են՝ Մայքլ Ջեքսոնը, Հերբի Հանկոքը, Մրայա Քերին, Վեյնի Շորթերը, Ֆրենկ Սինատրան, Ջորջ Բենսոնը, Դոկտոր Ջոնը, Արետա Ֆրանկլինը, Էլթոն Ջոնը, Ջո Վելշը, Դոնալդ Ֆագենը, Բիլ Ուիզերսը, Կազումի Վատանաբեն, Չակա Կանը և Ֆլավիո Սալան ։
Մրցանակներ և ճանաչում
Միլերը արժանացել է բազմաթիվ Գրեմմի մրցանակների, որպես Մայլս Դևիսի, Դեյվիդ Սանբորնի, Չակա Կանի, Բոբ Ջեյմսի, Լութեր Վենդրոսի և Վեյնի Շորտերի պրոդյուսեր։ Նա 1992 թ.-ին հաղթել է Գրեմմի մրցանակ լավագույն ռիթմ ընդ բլյուզ երգի՝ Լյուտեր Վանդրոսի «Power of Love»-ի համար, և 2001 թ.-ին նա հաղթել է լավագույն ջազ ալբոմի, իր յոթերորդ մենակատար գործիքային ալբոմի համար, M²:
Որպես երկրորդական
Դոնալդ Ֆագենի հետ
Լյուտեր Վանդրոսի հետ
Գրովեր Վաշինգտոնի հետ (1980–1984)
Դեյվիդ Սանբորնի հետ (1975–2000)
Դիզի Գիլեսպիի հետ
Դեյվ Գրուսինի հետ
Ջեմեիկա Բոյսի հետ (1986–1990)
Բերնարդ Ռայթի հետ
Արտաքին հղումներ
Կատեգորիա:Ամերիկացի ջազմեններ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի կոմպոզիտորներ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի պրոդյուսերներ Կատեգորիա:Ամերիկացի երաժիշտներ
Ալկեևսկի շրջան
Ալկեևսկի շրջան (Алькеевский район, Әлки районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Բազարնիե Մատակի ։
Աշխարհագրություն
Շրջանի տարածքի մակերեսը կազմում է 1726,8 կմ²։
Բնակչություն
2010 թվականի մարդահամարի արդյունքներով շրջանում բնակվում էր 20688 մարդ։ Բնակչության խտությունը կազմում էր 11,98 մարդ/կմ²։
Արտաքին հղումներ
Կատեգորիա:Թաթարստան Կատեգորիա:Ռուսաստանի շրջաններ ըստ դաշնային սուբյեկտների
Ալմետևսկի շրջան
Ալմետևսկի շրջան (Альметьевский район, Әлмәт районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Ալմետևսկ ։
Աշխարհագրություն
Շրջանի տարածքի մակերեսը կազմում է 2500,2 կմ²։
Արտաքին հղումներ
Կատեգորիա:Թաթարստան Կատեգորիա:Ռուսաստանի շրջաններ ըստ դաշնային սուբյեկտների
Զոքանչ
Զոքանչ, հարսի մայրը, բարեկամ, որը հայտնվում է ամուսնության արդյունքում։
Մշակույթում
Ժողովրդական բանահյուսության մեջ զոքանչը ավանդաբար համարվում է ժողովրդական հեքիաթների, զրույցների, ասացվածքների, երգերի, կատակների և բանավոր ժողովրդական արվեստի այլ գործերի կերպար։ Բանը նրանում է, որ հարսանիքը կապում է երկու ընտանիքի՝ կինը գնում է ապրելու ամուսնու տանը։ Իսկ զոքանչը հանդես է գալիս որպես «մյուս» կլանի ներկայացուցիչ, և, հետևաբար, իր նկատմամբ համապատասխան վերաբերմունքով։ Նրան սիրում են, գնահատում են, այցելում, բայց միևնույն է վերաբերվում են որպես «ուրիշ»։ Այս վերաբերմունքը փոխանցվում է հումորի և հեգնանքի միջոցով։ Երբեմն զոքանչի և փեսայի հարաբերությունները ներկայացվում են որպես ուղղակիորեն անտագոնիստական՝ հիմնվելով երիտասարդ տղամարդու և տարիքով կնոջ տարիքային տարբերության, սկզբունքորեն տարբեր աշխարհայացքների, տարբեր արժեքային կողմնորոշումների, հարաբերությունների ձևավորման և այլնի վրա։
Վյաչեսլավ Մոլոտովը հիշեցնում է, որ Լենինը անիծել է հետևյան կերպ՝ «Երեք զոքանչ ունենա՛ք» ։
Գրականություն
Կատեգորիա:Ազգակցություն և սերում Կատեգորիա:Կանայք
Անմեղ սպանվածներին (հուշարձան, Դոնի Ռոստով)
«Անմեղ սպանվածներին» հուշարձան (Памятник «Невинно убиенным»), հուշահամալիր Դոնի Ռոստովի կենտրոնում, որը կանգնեցվել է 1921-1961 թվականներին Ռոստովի մարզի բռնադատվածների հիշատակին։ Հուշարձանը բացվել է Քաղաքական բռնությունների զոհերի հիշատակի օրը՝ 1994 թվականի հոկտեմբերի 30-ին, անօրինական քաղաքական ռեպրեսիաների զոհերի «Մեմորիալ» Ռոստովի մարզային ասոցիացիայի և նրա նախագահ, նախագծի հեղինակներից մեկի՝ Է. Ի. Եմելյանովի նախաձեռնությամբ։ Ամեն տարի հոկտեմբերի 30-ին հուշահամալիրի մոտ անցկացվում է հանրահավաք քաղաքական ճնշումների զոհերի հիշատակին և տեղադրվում են ծաղիկներ ։ 1921-1961 թվականներին Ռոստովի մարզում քաղաքական դրդապատճառներով բռնադատվել է մոտ 90 հազար մարդ, որոնցից 16130-ը գնդակահարվել է։ Նրանց գերեզմանների վայրն անհայտ է ։
Նկարագրություն
Հուշահամալիրը բաղկացած է երեք մարմարե կոթողից և «Վշտի պատից»։ Կենտրոնական հուշակոթողի ցոկոլը սև է, իսկ վերին մասը ներկված է սպիտակ և կարմիր։ Կենտրոնում քառանկյուն խաչ է, որի երկու կողմերում գրված է. «Անմեղ սպանվածներին»։ Գագաթին տեղադրված է վեցանկյուն մետաղյա խաչ և խորհրդանշական ճաղավանդակ նրա տակ։ Հուշարձանի ցոկոլին 192 ճամբարների և հուշահամալիրի կառուցմանը օժանդակած անձանց անունների ցուցակն է։ Կենտրոնական հուշակոթողի հակառակ կողմում պատկերված են կրոնական դավանանքների խորհրդանիշերը, ինչպես նաև կոմունիստական շարժման խորհրդանիշ հնգաթև աստղը մուրճ և մանգաղով։
«Վշտի պատը» գտնվում է կենտրոնական կոթողի հետևում։ Դրա վրա տեղադրված է ԽՍՀՄ քարտեզը, որի վրա նշված են հիմնական ճամբարները։ Բերված են քաղաքական բռնությունների զոհերի տվյալները ինչպես ամբողջ երկրում, այնպես էլ Ռոստովի մարզում։
Հուշարձանն ավելի քան 20 անգամ ենթարկվել է վանդալների հարձակումներին։ 2006 թվականին համալիրը վերանորոգվել է քաղաքային վարչակազմի միջոցներով։ Երեսպատման մարմարե սալիկները փոխարինվել են մետաղականներով, պատրաստվել է «Վշտի պատի» նոր տեղեկատվական տախտակ ։
Ծանոթագրություններ
Կատեգորիա:Դոնի Ռոստովի հուշարձաններ Կատեգորիա:Հուշարձաններ այբբենական կարգով
Կոլխիդա (Աբխազիա)
Կոլխիդա կամ Փսախարա (աբխազ.` Ҧсахара, վրաց.` კოლხიდა), քաղաքատիպ ավան Աբխազիայի Գագրայի շրջանում, Գագրայից 5 կմ հյուսիս-արևելք։ Գտնվում է ծովի մակարդակից 20 մ բարձրության վրա։
Բնակչությունը
1959 թվականի տվյալներով, Կոլխիդա գյուղում բնակվում էր 1667 մարդ (այդ թվում` Վերին Կոլխիդա գյուղն ուներ 486 բնակիչ, հիմնականում հայեր, իսկ Ներքին Կոլխիդան` 1667 բնակիչ), հիմնականում հայեր և մասամբ վրացիներ ։ 1989 թվականի տվյալներով, Կոլխիդայում բնակվում էր 3102 մարդ, հիմնականում կրկին հայեր և վրացիներ ։
Համաձայն 2011 թվականի հաշվառումների, Կոլխիդայում բնակվում էր 2492 մարդ, որից 1486 (59,6%) - հայեր, 727 (29,2%) - աբխազներ, 170 (6,8%) - ռուսներ, 56 (2,2%) - վրացիներ, 21 (0,8%) - հույներ, 12 (0,5%) - ուկրաինացիներ և 20 (0,8%) այլ ազգերի ներկայացուցիչներ ։